NaiveNeuron/SloPal huggingface dataset:
Tomáš, Erik, poslanec NR SR (2020-07-23):
Peter, verejnosť sleduje túto schôdzu v priamom prenose a musí mať pocit, že opozícia ako keby nechcela vystupovať. Chcem teda verejnosti povedať, že pravda je úplne iná. Jednoducho opozícii bolo rôznymi obštrukciami znemožnené vystupovať napriek tomu, že koalícia obštrukcie pred touto schôdzou odmietala. Toto je vizitka nášho váženého pána magistra premiéra zlodeja. Okrem toho, že je zlodej, je ešte aj obyčajný zbabelec. Nechcem sa venovať diplomovke, aj keď predsa len trochu musím. Názov tej diplomovky totiž znie, je veľmi príznačný, vraj „Daňový systém a jeho vplyv na podnikateľské subjekty“. Teda názov diplomovky človeka, ktorý ako podnikateľ obchádzal daňový systém, aby okrádal štát na daniach. Toto proste nevymyslíš. Ale viac ako samotná diplomovka ma trápi niečo iné, a to charakter tohto človeka. Povedzte mi, a verejnosť nech sa nad tým zamyslí, že čo je to za človeka, ktorý vie, že ukradol diplomovú prácu, a napriek tomu búši ako blázon do Andreja Danka za rovnaký problém? Povedzte mi, čo je to za človeka, ktorý vie, že ukradne diplomovú prácu, a napriek tomu vyzýva Borisa Kollára, že na jeho mieste by odstúpil z funkcie, pritom sám neodstúpi? Pán premiér Matovič, citujúc Borisa Kollára: „Niečo tak odporne farizejské, ako ste vy, som v politike ešte nikdy nestretol.“
Laššáková, Jana, podpredsedníčka NR SR (2014-07-04):
Na vystúpenie pána poslanca s faktickými poznámkami – páni poslanci Osuský, Brocka a Kaník. Končím možnosť prihlásiť sa s faktickými poznámkami. Nech sa páči, pán poslanec Osuský.
A. Belousovová, podpredsedníčka NR SR: (2007-03-21):
V rozprave vystúpili všetci prihlásení poslanci. Vyhlasujem preto všeobecnú rozpravu za skončenú. Chcem sa opýtať navrhovateľky, či chce zaujať stanovisko. Nech sa páči, máte slovo, pani navrhovateľka.
Hrnčiar, Andrej, podpredseda NR SR (2017-03-21):
Pán poslanec Viskupič.
Glváč, Martin, podpredseda NR SR (2019-10-16):
S faktickými poznámkami dvaja poslanci. Končím možnosť prihlásiť sa. Pani poslankyňa Remišová.
Čislák, Viliam, minister zdravotníctva SR (2015-07-02):
Ja len doplním, ako som uviedol, legislatívny proces schvaľovania tohto zákona je na začiatku, to znamená, že vylepšovať sa dá. Ako som uviedol v svojej reči, dva, tri roky sme sa stretávali a jednali, ja si myslím, že aby sme to dokončili, tak je práve preto dôležité, aby bol v legislatívnom procese. Ďakujem pekne.
Kollár, Boris, predseda NR SR (2020-03-20):
S ďalšou faktickou poznámkou vystúpi pán poslanec Kotleba.
Grendel, Gábor, podpredseda NR SR (2020-07-14):
(Zaznievanie gongu.) Vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách (tlač 174). Dávam slovo členovi výboru pre hospodárske záležitosti pánovi poslancovi Ľubošovi Krajčírovi, aby hlasovanie uvádzal. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 174).
M. Košútová, poslankyňa: (2008-12-03):
Pán predseda, dajte, prosím, o tomto návrhu hlasovať.
Raši, Richard, poslanec NR SR (2015-04-24):
Ďakujem pekne. Pán poslanec Baláž. Ďakujem najmä za to, že si spomenul to, čo naozaj sa do médií veľmi ťažko dostáva, a to je aj vynikajúca práca všetkých zdravotníkov, ktorú odvádzajú v našich nemocniciach, a častokrát sa zdravotníctvo vzťahuje iba na Bratislavu, ale ako som to povedal už opakovane na výbore, treba ísť do regiónov, treba ísť do nemocníc, treba sa rozprávať aj tam s ľuďmi. Nie všetko je Bratislava. Je fakt, že technický stav budov nemocníc v Bratislave je katastrofálny a treba novú nemocnicu, treba, keď nebude mať Bratislava novú nemocnicu, tak to zdravotníctvo tu naozaj celé pôjde veľmi zlý tempom. A je tu vynikajúci ľudský potenciál. Ale ten ľudský potenciál je aj v regiónoch a v mnohých regiónoch sa aj vďaka eurofondom vybudovali krásne špičkové zariadenia, kde pracujú špičkoví ľudia. Len, bohužiaľ, to nie téma, ktorá by zaujímala médiá. Ale ďakujem pekne, že si to spomenul, a verím, že si na to pomyslia aj pacienti, ktorých si ty, alebo mnohí tvoji kolegovia, úspešne liečil.
Ďuriš Nicholsonová, Lucia, podpredsedníčka NR SR (2017-04-07):
Pani poslankyňa Gaborčáková.
B. Bugár, podpredseda NR SR: (2006-02-02):
(Hlasovanie.) Prítomných je 136 poslancov, za 124, zdržali sa 10, nehlasovali 2. Návrhy z informácie sme schválili. V. Horák, poslanec: Teraz budeme hlasovať o pozmeňujúcom návrhu pána Čaploviča, ktorý rozširuje daňovú úľavu aj o stredné školstvo.
Dostál, Ondrej, poslanec NR SR (2024-01-09):
Pán poslanec Galko, vo svojom vystúpení si nastolil aj otázku zodpovednosti a osobnej zodpovednosti za tento legislatívny paškvil, ktorý vláda chce, aby parlament prerokoval v skrátenom legislatívnom konaní. A teda spomenul si aj svoju prechádzajúcu skúsenosť so súčasným pánom ministrom Suskom, ktorý nám tu tento legislatívny paškvil do skráteného konania predkladá. Moja skúsenosť v predchádzajúcom volebnom období bola tiež iná a tiež som sa teda domnieval, že, alebo vnímal som pána poslanca Suska ako opozičného poslanca, ktorý ale vystupuje slušne, argumentuje vecne, dokonca častokrát to, čo hovorí, má hlavu a pätu. Až som sa teda čudoval, že prečo je, vychádzajúc z mojich skúseností v ústavnoprávnom výbore, pán poslanec Susko v SMER-e a ostal v SMER-e a trebárs pán poslanec Šutaj Eštok išiel do HLAS-u. Lebo pán poslanec Šutaj Eštok aj ako opozičný poslanec v podstate iba osobne útočil a používal nejaké naučené frázy a nebol schopný vecne argumentovať. Ale priznám sa, že teraz sa už nečudujem. Jednak preto, že pán minister Šutaj Eštok sa ako minister vnútra správa ako čistokrvný smerák a ak sa HLAS snažil vzbudzovať dojem, že je nejaký rozdiel medzi SMER-om a HLAS-om, tak aj zásluhou pána ministra Šutaja Eštoka sa táto ilúzia dosť rúca. A pán minister Susko tiež ukazuje, že patrí do SMER-u a že chráni „našich ľudí“ nielen asistovaním na Ficových tlačovkách, ale aj predkladaním legislatívneho paškvilu. Ale nie je to len o pánovi ministrovi Suskovi, ale o všetkých, ktorí budú za tento návrh zákona hlasovať. O všetkých.
M. Pado, poslanec: (2007-03-21):
Už od začiatku reformy verejnej správy v roku 1990 dochádzalo vždy ku zmenám. Raz boli samostatné úrady životného prostredia, školská správa, potom neboli. A takže je to počas celého toho sedemnásťročného obdobia, odkedy prebieha reforma verejnej správy. V roku 1993 boli zavedené okresné úrady s rozšírenou pôsobnosťou, ktoré mali určitý výkon agendy, ktorá zostala po krajských úradoch, odvolacie konanie. Prevažne išlo o regionálny rozvoj, o obchodné záležitosti alebo cenové záležitosti. A boli tie okresné úrady s rozšírenou pôsobnosťou práve v sídlach terajších krajských úradov. Teda na východnom Slovensku to boli Košice a Prešov. A mali rozšírené pôsobnosti, ktoré prekračovali hranice bývalých krajov alebo terajších krajov. Župa, ako ste vraveli, no iste, nemohol to byť samosprávny orgán, pretože v čase, o ktorom hovoríme, kedy existovali župy, neexistovala regionálna samospráva, pretože boli župani, ktorí boli správcami územia, ale nebolo to tohto charakteru, o akom hovoríme dneska. A bezpečnostná rada kraja, áno, pán poslanec, je to, čo ste povedali, len otázka je, kedy vlastne vyriešenie problému bezpečnostnej rady kraja príde na pretras, pretože ten termín tam nie je. No a posledná vec. Hovorili ste o tých 179 rozpočtových organizáciách. Áno, zvyšné sú to úrady, ktoré nemajú právnu subjektivitu. Ďakujem pekne.
Nehézová, Jana, poslankyňa NR SR (2019-10-24):
Ďakujem za slovo. Musíme si uvedomiť, že peniaze sú len peniaze. Zdravie máme len jedno, za peniaze si ho nekúpime, zdravie ničím nenahradíme, ani peniazmi celého sveta. Takže mali by sa zamyslieť všetci poslanci, aj ktorí sú milionári, multimilionári, že keď raz ochorie, tak za tie jeho milióny si zdravie nekúpi. Ďakujem.
Blanár, Juraj, poslanec NR SR (2020-09-24):
Pán kolega Kmec, ja sa dotknem niektorých vecí, ktoré ste spomínali vo svojom vystúpení. Ja si nerobím nejaké veľké ilúzie o tom, že môžeme predvídať stanovisko súčasného premiéra k napríklad migračnej kríze. Podľa toho, ako sa bude možno verejná mienka vyvíjať, podľa toho sa on bude zariaďovať, ale chcem spomenúť, že Slovenská republika práve v čase, keď bola predsedajúcou Európskej únie v druhom polroku roku 2016, zadefinovala práve myšlienku flexibilnej solidarity alebo pomoci a sme radi, že Európska komisia, zatiaľ je to len návrh Európskej komisie, s tým prichádza, ale je tam mnoho veľmi zradných sofistikovaných vecí zakomponovaných, ktoré je potrebné veľmi, veľmi opatrne vyhodnocovať a myslím si, že podľa skúseností, ktoré máme, pretože dnes ani premiér nebol na dôležitom rokovaní V4 s predsedníčkou Európskej komisie, že on to nebude schopný asi dostatočne urobiť. No a čo sa týka zelenej ekonomiky, áno, je to dobrá téma, avšak tu je tiež veľmi dôležité, aby sme ako Európska únia aj Slovensko ako súčasť Európskej únie nestrácali konkurencieschopnosť len preto, že budeme príliš sa snažiť byť rýchlejší v tých pretekoch, zatiaľ čo iné veľké krajiny, ktoré sú partnermi v inom zoskupení, s nami napríklad, pri dohode parížskej o emisiách, nemajú záujem do toho vstupovať, pretože vzduch je náš spoločný, ten nepozná hranice. A tuto je potrebné rovnako veľmi obhajovať záujmy nielen národné, ale aj z hľadiska Európskej únie globálne, pretože v opačnom prípade to bude mať nedozierne ekonomické následky, a to si treba uvedomiť.
Jurinová, Erika, podpredsedníčka NR SR (2014-03-18):
Ďakujem, pán poslanec. Pýtam sa, či sa chce niekto do rozpravy prihlásiť ústne. Nikto nevyužil možnosť prihlásiť sa. Vyhlasujem teda všeobecnú rozpravu za skončenú. Pán navrhovateľ, pán minister, chcete sa vyjadriť k rozprave? Nech sa páči.
Pellegrini, Peter, predseda NR SR (2015-11-13):
Ďakujem pekne. Otváram rozpravu. Konštatujem, že som nedostal žiadnu písomnú prihlášku. Pýtam sa, či sa niekto hlási do rozpravy ústne. Končím možnosť prihlásiť sa do rozpravy a vyhlasujem rozpravu za skončenú. Zároveň prerušujem rokovanie o tomto bode programu. Posledný bod, ktorý má ešte uviesť pán minister Borec v zastúpení pána ministra Lajčáka, je druhé čítanie o vládnom návrhu zákona o rozvojovej spolupráci a o zmene a doplnení niektorých zákonov (tlač 1649). Spoločná správa výborov má tlač 1649a. Nech sa páči, pán minister.
Mizík, Stanislav, poslanec NR SR (2019-01-30):
Ďakujem za slovo. Vážená kolegyňa, sociálny pracovník, pedagóg nemá šancu, prakticky skoro žiadnu šancu podchytiť mladé dievča z osady, aby neišlo na vykonávanie najstaršieho remesla napríklad do Anglicka. Vysvetlím vám prečo. Už včera pri debate o hazarde som povedal príklad, taký príklad som povedal, že dievčatá z osady idú na chodník častokrát aj preto, že odrábajú dlhy svojich rodičov u úžerníkov. Ale sú aj iné dôvody. Celý život žijú v patologickom prostredí v osadách, kde je fet, úžera a napríklad aj incest. Sex sa tam často prevádza už od desiatich rokov. Problém nevyriešia sociálni pedagógovia ani pracovníci. Problém môže vyriešiť jedine štát nastavením takého systému, že sa to vyrieši od gruntu, od prvotných počiatkov. Sociálny pracovník je už len sekundárny alebo terciárny v tomto prípade. Ďakujem za slovo.
Jurinová, Erika, podpredsedníčka NR SR (2015-06-19):
Ďakujem. Dávam slovo pánovi poslancovi Přidalovi s faktickou, aby mohol potom pán Poliačik reagovať.
V. Veteška, podpredseda NR SR: (2004-05-20):
Prosím mikrofón pre pána poslanca Džupu. K. Džupa, poslanec: Ďakujem, pán podpredseda. Chcem reagovať na dva okruhy, ktoré vo svojom príspevku pán poslanec uviedol. A hneď na úvod poviem, že je pre mňa prekvapením, keď sa prihovára za otvorený systém kontroly. Taký istý názor mám ja a ďalší kolegovia v našom klube, pre krátkosť času tu nemôžem rozviesť, ale ide o to, že koncipovaním Úradu pre dohľad nad zdravotnými poisťovňami môže výklad viesť k tomu, že tento systém je uzatvorený. No a ďalej bolo pre mňa prekvapujúce, ale zároveň aj potešiteľné, že pán poslanec apeluje na sociálny rozmer v súvislosti nielen s rozsahom zdravotnej starostlivosti, ale hlavne teda predpokladám, že s úhradami za zdravotnú starostlivosť. A je to opäť risk alebo je to opäť princíp, ktorý v ponímaní našej reformy je dominujúci. Ďakujem.
Kazda, Radovan, poslanec NR SR (2021-05-13):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre financie a rozpočet a výboru pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 11. júna 2021 a v gestorskom do 14. júna 2021.
Hrnčiar, Andrej, podpredseda NR SR (2016-06-15):
Pani poslankyňa Blahová.
Fronc, Martin, poslanec NR SR (2013-03-26):
Hlasovali sme o všetkých bodoch zo spoločnej správy. Teraz budeme hlasovať o pozmeňujúcom návrhu pána poslanca Martvoňa. Dajte, prosím, hlasovať, pán predseda.
Laššáková, Jana, doterajšia podpredsedníčka NR SR (2016-03-23):
Pán poslanec Emil Ďurovčík.
Paška, Pavol, predseda NR SR (2012-05-10):
Pán poslanec Jasaň.
Kuriak, Milan, poslanec NR SR (2022-11-30):
Ďakujem za slovo. Pán kolega poslanec aj pán doktor Urban, keď ste už vo svojej rozprave viackrát spomenuli lekárov z trstenskej nemocnice, tak z tohto miesta sa im chcem osobne poďakovať, že ani jeden z lekárov ani lekárok nepodali, nepodali výpoveď a nepridali sa k lekárskym predákom, k ich spôsobu vydierania a presvedčovania na výpovede. Od jedného známeho lekára mám informáciu, ako robili maximum preto, aby čo najviac lekárov získali na svoju stranu. Som rád, že sa im podarilo presvedčiť iba niečo cez dvetisíc lekárov, ale že tá drvivá, slušných lekárov, ktorí nepodľahli tomuto tlaku a možno aj nejakým lákavým, medovým motúzikom, ale zostali slúžiť svojim pacientom, chorým, slabým a aj zomierajúcim ľuďom. Naozaj veľmi si vážim a, samozrejme, že ďakujem aj všetkým ostatným lekárom, nielen z trstenskej nemocnice, ktorí výpovede nepodali. Ďakujem.
Šeliga, Juraj, podpredseda NR SR (2020-04-02):
Máte reagovať na rečníka, nereagujete na rečníka, prosím vás, aby ste reagovali na rečníka, inak vám odoberiem slovo, dobre?
Šeliga, Juraj, podpredseda NR SR (2020-04-07):
Pán poslanec Mazurek.
Hudacký, Ján, poslanec NR SR (2012-06-19):
Pán predseda, dajte hlasovať o voľbe Vladimíra Liššáka za člena Dozornej rady Fondu národného majetku Slovenskej republiky.
Laššáková, Jana, podpredsedníčka NR SR (2015-04-15):
Pán poslanec Bastrnák, nech sa páči.
Blcháč, Ján, poslanec NR SR (2023-12-20):
Ďalej dajte, prosím, pán predseda, hlasovať o pozmeňujúcom návrhu poslanca Tankóa.
Laurenčík, Milan, podpredseda NR SR (2021-06-24):
Na faktickú poznámku bude reagovať pán poslanec Čepček, nech sa páči.
Bugár, Béla, podpredseda NR SR (2018-10-17):
Je všeobecný súhlas? (Súhlasná reakcia pléna.) Ďakujem pekne. Takže, pán poslanec Krajkovič, nech sa páči, máte slovo a poďme k hlasovaniam. (Hlasovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1069.)
Verešová, Anna, poslankyňa NR SR (2017-02-14):
Ďakujem za slovo. Vážený pán predsedajúci, vážení kolegovia, kolegyne, v rozprave vystúpilo 12 poslancov. Pán poslanec Ondrej Dostál predložil 3 doplňujúce návrhy k uzneseniu, ktoré predkladá gestorský výbor, s tým, že žiada hlasovať o každom návrhu osobitne. Vážený pán predseda, prosím, aby ste najprv dali hlasovať o tom, že Národná rada berie mimoriadnu správu verejného ochrancu práv na vedomie.
Blanár, Juraj, podpredseda NR SR (2023-05-03):
Teraz s faktickou poznámkou vystúpi pán poslanec Mizík.
Mizík, Stanislav, poslanec NR SR (2016-09-22):
Ďakujem za slovo. Vážené kolegyne a kolegovia, vážený pán minister Lajčák, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Tu sú otázky. Ako ste si dovolil oznámiť na summite v New Yorku, že poskytnite 550 vládnych štipendií pre utečencov, keď naši študenti a ich rodičia si musia brať pôžičky, aby mohli študovať, t. j. aby mohol študovať Slovák na Slovensku alebo Maďar na Slovensku alebo Ukrajinec na Slovensku? Vy idete dávať štipendiá moslimskej inváznej armáde, ktorá nás obohatí tak, ako obohacujú Francúzsko, Nemecko, Švédsko – terorom, znásilňovaním a výtržnosťami. Obzvlášť závažný je termín do roku 2021. Kto vám dal právo medzinárodne zaväzovať Slovenskú republiku, keď situácia v Európe ja absolútne chaotická? Nik nevie, čo bude nie v dlhodobom horizonte, ale v krátkodobom časovom horizonte? Odkiaľ pôjde finančný tok pre tento váš prísľub? Nezvládame situáciu s cigánskym extrémizmom, ubezpečujem vás, že ten moslimský je úplne iný level. Je to naozaj pravda, že tu budú môcť prísť aj ich rodinní príslušníci? Ďakujem.
Dostál, Ondrej, poslanec NR SR (2018-10-19):
Ďakujem všetkým trom kolegom, zareagujem na pána poslanca Farkašovského. Vôbec si neodporujeme. To, že je nedostatočná úroveň právnického vzdelávania na, na fakultách, je jeden problém, ktorý, samozrejme, súvisí, súvisí s tým, ako sú potom kvalitní advokáti. Ale keď niekto bude nosiť spisy alebo, alebo prepisovať veci a nebude reálne vykonávať, vykonávať právnickú činnosť, ale bude využívaný ako pomocná pracovná sila, tak či to robí 2 roky, 3 roky, 5 rokov alebo aj 15 rokov, tak sa nemusí nikam, nikam posunúť. To skrátenie, skrátenie je iba vrátenie do pôvodného stavu. Keď, keď sme sa rozprávali o tom, ako zmeniť, však budeme budúci týždeň sa baviť o Ústavnom súde, to pripomenul pán poslanec Budaj, tam je to, tam je to veľmi podobné. Dnes tam máme hranicu 40 rokov, keď sa môže, môže stať človek ústavným sudcom, ale v návrhu, ktorý, s ktorým prišla vláda, je, že sa to má zvýšiť na 45, medzi 40 a 45 rokmi nie je žiadna taká zásadná hranica, že, že teda ten 
40-ročný ešte nie je dosť skúsený, aby bol, bol, mohol byť ústavným sudcom a 45-ročný už áno. To je opäť iba pokus obmedziť, obmedziť tú, tú nejakú ponuku vhodných, vhodných ľudí. A, áno, tá úroveň vzdelávania, vrátim sa opäť k právnickým fakultám, je problém a je problém, že aj tým, ako sa dnes správa napríklad váš predseda, čo ma mrzí, že ste sa k tomu nijako nevyjadrili, ju ešte viac dehonestujeme, lebo tým vlastne hovoríme, že niekto mohol získať prácu, teda doktorát za prácu, za ktorú dnes sa asi hanbí alebo sa ju bojí ukázať, a je to druhý najvyšší ústavný činiteľ.
Novotný, Viliam, poslanec NR SR (2013-09-24):
Ďakujem pekne. Myslím, že v poslaneckom návrhu zákona, pán navrhovateľ to určite aj vysvetlí, je postupnosť, ako v prípade nezáujmu o odpracovanie tohto priestupku je potrebné postupovať, a teda nie je to niečo automatické, že keď obec nebude mať takúto pracovnú príležitosť, tak v tej chvíli vlastne ide dotyčný na trest odňatia slobody. V žiadnom prípade. Toto nie je riešenie, ktoré sa tu ponúka v tomto poslaneckom návrhu zákona. To je moja prvá poznámka. Druhá poznámka je: Áno, pán poslanec, máš svätú pravdu, celé je to o tom, že potrebujeme aj pracovné príležitosti. No ale veď o tom hovoria zas iné návrhy zákonov. Veď my nepredkladáme jeden návrh zákona. O tom hovoria aj návrhy zákonov napríklad kolegov z poslaneckého klubu KDH. O jednom sme dnes, o službách zamestnanosti rokovali, ktorý bol práve o tom, aby aj organizácie tretieho sektoru, aby nadácie mohli mať pracovné príležitosti. A ja by som odvážne išiel ďalej, aby aj štátne podniky, dokonca aj súkromné firmy mohli prostredníctvom aktivačných prác a napríklad aj takýchto malých obecných prác alebo prác vo verejnom záujme poskytovať pracovné príležitosti pre ľudí, ktorí mnohokrát ani vzdelanostne nemôžu inú prácu vykonávať. Tento problém tu pred nami stojí. Ale tento návrh zákona nie je o riešení pracovných príležitostí pre nízkokvalifikované skupiny obyvateľov. Neni ani o tom, aby sme za priestupky niekoho zatvárali do väzenia, ale je o tom, aby si určitá skupina osôb neužívala priestupkovú imunitu tým, že dobre vedia, že keď sú v hmotnej núdzi, tak ich vlastne nikto za malú priestupkovú činnosť nemôže potrestať, a oni sa v tejto malej priestupkovej činnosti stávajú recidivistami profesionálmi, pretože dobre vedia, že sa im nič nestane.
Blanár, Juraj, podpredseda NR SR (2023-05-10):
(Povedané súbežne s rečníkom.) A poprosím na balkóne, aby ste zachovali pokoj a nevyrušovali rokovanie Národnej rady. Nech sa páči, pán poslanec.
Dvořák, Oskar, poslanec NR SR (2023-12-12):
Ďakujem pekne za slovo. Ja by som sa chcel vyjadriť k jednej veci, ktorú spomenula aj kolegyňa. To, jedným z argumentov, prečo sa ide znižovať rozpočet rozhlasu a televízie, bolo, že však prídeme aj s vyššími príjmami zo strany štátu na reklamné kampane, a teda aj on si sám viac zarobí. Teda RTVS si viac zarobí na príjmoch zo štátu na reklame. Ja si pamätám, ako štát teda pristupuje k reklame. Bolo to, dávali sme interpeláciu ešte predošlé volebné obdobie a vtedy zrovna odchádzala pani Kalavská z ministerstva zdravotníctva, chvíľku ho riadil pán predsedajúci a dali sme interpeláciu a pýtali sme sa teda, ako ide štát bojovať za reklamné kampane a ako ide bojovať proti hoaxom a dezinformáciám. A tá odpoveď toho ministerstva zdravotníctva mi dodnes, do dneška vŕta v hlave. Ministerstvo vtedy odpovedalo, že nejdú bojovať mediálnymi kampaňami, ale my ideme bojovať tým, že svojim zamestnancom nainštalujeme bezpečné porty, firewally a antivírusy, aby sme sa teda nedostali pod vplyv dezinformácií a hoaxov. A ja sa teda obávam, že keď tu niekto hovorí o tom, že ideme tu zvyšovať, zlepšovať teda povedomie o hoaxoch a dezinformáciách alebo ideme tu mediálne kampane robiť zo strany štátu, ja sa na jednej strane pýtam, že či k tomu pristúpiť podobne, pretože keď sa napríklad pozriem na programové vyhlásenie vlády v časti zdravotníctva, tak o hoaxoch a dezinformáciách tam nie je ani slovo, hovorí sa tu o prevencii a najlepšia prevencia, no ako ju treba propagovať pri občanoch? No mediálnymi kampaňami napríklad očkovaní, to je jedna z najlepších prevencií, alebo napríklad hoaxy a dezinformácie, ktorými je prelezené zdravotníctvo, tak ideme nimi bojovať znova antivírusmi a firewallmi a bezpečnými portami alebo naozaj budú sa nakoniec využívať tieto prostriedky na mediálne kampane alebo nebudú? Ďakujem.
Tabák, Romana, poslankyňa NR SR (2020-05-14):
Ďakujem.
Zmajkovičová, Renáta, podpredsedníčka NR SR (2012-11-30):
S reakciou na faktické poznámky pán poslanec Frešo.
Danko, Andrej, predseda NR SR (2019-09-17):
S faktickými pán poslanec Mihál a Gaborčáková. Pán poslanec Mihál.
M. Chovanec, poslanec: (2005-03-21):
Ja sa domnievam, že matka, keď má dieťa, nie je diskriminovaná. Som presvedčený, že je to úžasná a ničím nenahraditeľná jedinečnosť, ak žena sa môže starať o to dieťa, ktoré porodí. Neviem, asi celkom nerozumiem niektorým kategóriám hodnotenia, ale hovoriť o matke, že je diskriminovaná za to, že  nemôže ísť do práce, lebo sa musí starať o dieťa, je podľa môjho názoru nie náležité. Ďakujem. (Potlesk.)
Laššáková, Jana, podpredsedníčka NR SR (2014-03-20):
Koniec, pán poslanec? (Reakcia z pléna.) Áno. S reakciou na faktické poznámky pán poslanec Gál, nech sa páči.
Kollár, Boris, predseda NR SR (2021-06-22):
Zhruba tak. (Povedané so smiechom.)
Hrnčiar, Andrej, podpredseda NR SR (2017-03-28):
Končím možnosť na hlásiť sa s faktickými poznámkami. Šesť faktických poznámok na vystúpenie pána poslanca. Nech sa páči, pani poslankyňa Cigániková.
Valášek, Tomáš, poslanec NR SR (2023-12-20):
Vďaka, pán predsedajúci, a veľká vďaka aj kolegovi Stachurovi za ten výborný prehľad, aj to vymenovanie všetkého toho, čo v tom rozpočet malo byť a, žiaľ, nie je. Odznelo tu už v reakcii na vás, kolega, že debata k tým, k tým výtkam, ktoré ste predostreli vy, a k tomu všetkému inému mala odznieť vo výboroch a neodznela, lebo na to výbory mali reálne len pár minút. Ja podotýkam, že niektoré ani to nie, konkrétne zahraničný výbor nemal debatu vôbec, pretože navrhovateľ v tých určených tridsať minútach, na ktoré sa mali na celú debatu o rozpočte, navrhovateľ jednoducho neprišiel. A to už nie je, kolegovia z koalície, už len chyba tej predošlej vlády a toho neskoršieho hlasovania, akože na to, aby ste si našli čas tú hodinu na vysvetlenie po rozpočtu vo výbore v decembri roku 2024, nie október, nie september, to už ste si čas mohli a mali nájsť. Svedčí to o neúcte voči, voči tomuto zákonu roka. Dodám, že tá neúcta ide hlbšie. Otázka je, ako si povedal kolega Stachura, že prečo presne koalícia ešte stále nevie, čo v tejto veci robiť. Ja dávam, že je to, do pozornosti, že je to v príkrom kontraste s argumentom, ktorý som začul osobne od ministra obrany v jednej televíznej debate s ním, keď sa ho pýtam, že čo je dôvodom a vysvetlením toho skráteného legislatívneho konania v otázke Úradu špeciálnej prokuratúry. Odpoveďou mi bolo, nuž, my sme strávili tri a pol roka rozmýšľaním o tom, ako sa to má urobiť, my nepotrebujeme celé dlhé riadne pripomienkové konanie, my už vieme, čo robiť. Tak sa pýtam, do kelu, že kde máte po tom tie ... (nezrozumiteľne vyslovené, pozn, red.) pripravené návrhy k zdravotníctvu, kde riešite tú úplne predchádzateľnú smrť tisícov ľudí v našom, v našich zlyhávajúcich nemocniciach. Nad čím ste vy strávili tých tri a pol roka. A nie je to tak, že ste strávili tých tri a pol roka rozmýšľaním nad samými sebou, ako sa vyviniť z toho, z čoho ste vinní, a namiesto toho, aby ste riešili problémy obyčajných ľudí. Žiaľ, čím viac sa táto debata vyvíja, tým viac ma to vedie k záveru, že toto presne je pointou celej koalície. Riešia svoje záujmy, riešia svoje zlyhanie, nie záujmy nás všetkých. Vďaka. (Potlesk.)
M. Číž, podpredseda NR SR: (2008-04-09):
Poprosím s reakciu na faktickú poznámku pána poslanca Senka.
Fico, Robert, poslanec NR SR (2020-10-20):
Ďakujem pekne kolegom poslancom za faktické poznámky. Nuž keď tu niekto otvorí materiál INEKO a ide nám z neho niečo čítať, tak sa chytáme za bruchá, pán kolega, nehovoriac o tom (povedané so smiechom), že ak si zoberiete programové vyhlásenie vlády v rokoch 2006 až 2010, ak dovolíte, niečo o ňom viem na rozdiel od vás, tak ani jedna z týchto vecí, o ktorých teraz hovoríte, tam dohromady nie je. Takže INEKO je asi tak dôveryhodné ako voda v prútenom koši a nemáme žiadny dôvod sa ňou vôbec zaoberať. Ale chcem reagovať na to, čo povedal kolega na... vo faktickej poznámke ohľadne peňazí, keď skonštatoval, že áno, že peniaze máme, ale my ich chceme míňať zodpovednejšie, ako by sme ich míňali my sociálni demokrati. Vraj vy by ste nestavali štadión, vy by ste neviem čo urobili, nedávali by ste Kmotríkovi, ja neviem, aké všelijaké mená ste ešte pospomínali. Pán kolega, nepochybujem, že ste boli na nejakom peknom koncerte na zimnom štadióne a ste si pochvaľovali: „Ej, Pána Boha, ale máme krásny štadión!“ Nepochybujem, že ste boli na Národnom futbalovom štadióne, a povedali ste: „Ej, Pána Boha, ale máme super Národný štadión!“ A 21 štadiónov sme takto opravili na celom území Slovenska. A keď idete na Hrad, tak asi poviete: „Ej, Pána Boha, ale ten Hrad opravili, je to najkrajšia budova na Slovensku, ktorou sa pýšime na celom svete!“ A tam ten pán minister ešte do tej najkrajšej budovy ide a podpíše tam s dôchodcami memorandum, kde ich oklame v priamom prenose! Takže, dámy a páni, my sa nehanbíme za to, čo sme urobili. My sme nejaké chyby, samozrejme, urobili a sme za ne zaplatili. Ale to, čo dnes vidíme v priamom prenose, keď sa pozrieme na vašeho slávneho právnika, už ani neviem jeho meno, milión, Miškovič, milión eur rámcová zmluva. Porušovanie zákonov v priamom prenose pri verejnom obstarávaní. Vy kradnete a porušujete zákony v priamom prenose. Takže, prosím, buďte ticho. A potvrdili ste, že máte peniaze na dôchodky. (Potlesk.)
Danko, Andrej, predseda NR SR (2018-05-10):
Na vystúpenie pani poslankyne žiadna faktická. Pán poslanec Štarchoň.
P. Hrušovský, predseda NR SR: (2003-11-11):
(Hlasovanie.) 125 prítomných, 77 za návrh, 6 proti, 42 sa zdržalo. Konštatujem, že body zo spoločnej správy sme schválili. Prosím ďalší návrh.
Grendel, Gábor, podpredseda NR SR (2022-02-25):
S reakciou na faktickú poznámku pán poslanec Hattas.
Grečková, Lea, poslankyňa NR SR (2014-02-04):
Pán predseda, v rozprave vystúpili dvaja poslanci, ktorí nepodali žiaden návrh, preto prosím, aby ste dali hlasovať o tom, že Národná rada sa uzniesla prerokovať uvedený návrh zákona v druhom čítaní.
Paška, Pavol, predseda NR SR (2014-10-23):
Vážené pani poslankyne, vážení páni poslanci, pekné predpoludnie želám. Predtým, ako budeme pokračovať, pozdravím na balkóne našu návštevu občanov z Uhrovca, vitajte v Národnej rade. Dobrý deň. (Potlesk.) Vážené pani poslankyne, vážení páni poslanci, mali sme hlasovať o prerokovanom bode – vládny návrh zákona o dani z motorových vozidiel. Podpredseda vlády a minister financií aj vzhľadom na včera prebiehajúcu rozpravu ma požiadal, aby sme o tomto návrhu hlasovali až na novembrovej schôdzi. Predpokladám, že toto bude predmetom ešte ďalšej diskusie. (Potlesk.) Takže toto bol jediný bod, o ktorom sme mali hlasovať. Pán poslanec Kaník.
Laurenčík, Milan, podpredseda NR SR (2022-05-03):
Pán poslanec Vladimír Baláž, nech sa páči.
Kollár, Boris, predseda NR SR (2023-03-22):
(Zaznenie gongu.) Vážené pani poslankyne, vážení páni poslanci, pokračujeme v prerušenom rokovaní. Pristúpime k hlasovaniu o bode 43 programu, je to prvé čítanie o návrhu poslancov Svrčeka, Karahutu, Lukáča na vydanie zákona o zmene a doplnení niektorých zákonov v súvislosti s reformou stavebnej legislatívy. Je to tlač 1498. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Zite Pleštinskej, aby hlasovanie uviedla. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Miloša Svrčeka, Jaroslava Karahutu a Jozefa Lukáča na vydanie zákona o zmene a doplnení niektorých zákonov v súvislosti s reformou stavebnej legislatívy , tlač 1498.)
Štefanec, Ivan, poslanec NR SR (2013-02-12):
Ďakujem, pán predsedajúci. Dajte, prosím, hlasovať o tom, že Národná rada prerokuje tento návrh zákona v druhom čítaní.
Grendel, Gábor, podpredseda NR SR (2022-05-19):
Takže budeme pokračovať v prerušenej schôdzi odpoveďou pána ministra hospodárstva na prvú otázku. Nech sa páči, pán minister.
P. Miššík, poslanec: (2009-06-18):
Ale keďže mám ešte nejakých 50 sekúnd, rád by som sa vrátil – ináč ti gratulujem k dnešným narodeninám, Janka. No, dobre. Chcem ešte povedať jednu vec. Ja som v predchádzajúcej faktickej, keď som nemal čas dopovedať to, čo som chcel, som chcel povedať, že by bolo asi vhodné podať novelu ústavy v článku 131, ktorý hovorí o kvóre pri hlasovaní sudcov Ústavného súdu, teraz to bolo o jeden hlas. Myslím si, že v prípade zrušenia zákona ako celku by bolo vhodné, pokiaľ by Ústavný súd rozhodoval trojpätinovou väčšinou. Budem sa o to snažiť a poprosím aj poslancov, vážených právnikov vládnej koalície, aby sa ku mne a k mojim kolegom pridali. Ďakujem pekne.
V. Veteška, podpredseda NR SR: (2004-06-16):
D. Podracká, poslankyňa: Chcem sa poďakovať pani poslankyni Brestenskej za skutočne živé slová. V podstate ak by sme prijali myšlienku, že treba byť absolútne moderný aj vo veciach osobnosti, výchovy a vzdelávania ako nejakej jedinej navzájom prepojenej trojjedinečnosti toho nového človeka a človeka v budúcnosti, je to myšlienka zároveň aj veľmi stará, lebo už starí Gréci hovorili: „Poznaj sám seba.“ V podstate to nové je v tom, že treba to rozšíriť o to: „Poznaj sám seba uprostred spoločnosti, svoje miesto, svoju hodnotu, svoje smerovanie, svoj cieľ.“ Myslím si, že takáto výchova umením, výchova so zameraním na sebahľadanie aj uprostred seba, ale aj v spoločnosti je veľmi potrebná a treba o nej pri každej príležitosti čo najviac rozprávať. Ďakujem.
Paška, Pavol, poslanec NR SR (2010-12-01):
Pán predseda, žiadam vás o zvolanie poslaneckého grémia. Ihneď.
Laššáková, Jana, podpredsedníčka NR SR (2015-06-23):
Pán poslanec Lipšic, nech sa páči
Jurinová, Erika, podpredsedníčka NR SR (2015-07-03):
Dávam slovo pánovi poslancovi Viliamovi Novotnému.
Pellegrini, Peter, predseda NR SR (2015-07-01):
Ďakujem pekne. Otváram rozpravu. Konštatujem, že som dostal písomné prihlášky troch poslancov do rozpravy, pána poslanca Hubu, pána poslanca Mičovského a pani poslankyne Vášáryovej. Ako prvý vystúpi v rozprave pán poslanec Huba. Nech sa páči.
Jurinová, Erika, podpredsedníčka NR SR (2012-09-11):
Ďakujem. Chcete ešte reagovať, pán minister? Dobre. Týmto uzatváram všeobecnú rozpravu. Chce k rozprave zaujať stanovisko navrhovateľ, teda pán minister, ak máte ešte raz záujem? Ďakujem. Nie. Chcete sa pani spravodajkyňa vyjadriť? Ďakujem pekne. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov. Vládny návrh zákona má tlač 169. Návrh na jeho pridelenie na prerokovanie výborom je v rozhodnutí č. 162. Odovzdávam týmto slovo pánovi ministrovi spravodlivosti, aby vládny návrh zákona uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 169.)
Hrnčiar, Andrej, podpredseda NR SR (2018-05-28):
O slovo, vystúpiť v rozprave požiadal pán poslanec Kotleba.
Žiga, Peter, podpredseda NR SR (2024-01-10):
Pani poslankyňa Stohlová.
Galko, Ľubomír, poslanec NR SR (2013-06-19):
Ďakujem pekne, no ja by som si dovolil zareagovať pár poznámkami. Ja, keďže nemôžem reagovať na pani Laššákovú, tak ja by som si dovolil povedať vám, pán Hlina, k tomu vášmu vystúpeniu, že ak teda budete chcieť, tak jej to aj povedzte, ja jej to odkážem, čo hovorím, že v podstate vy ste rozprávali k veci, lebo je tomu len chvíľa alebo teda pár hodín, čo sa mi pani Laššáková škerila do ksichtu, keď som sa rozčuľoval, že pán Podmanický reagoval vo faktickej poznámke na mňa, a vysvetľoval mi, že to je parlamentná prax, že to sa tak robí a že on je vlastne šikovný. Takže jej povedzte, že aj vy ste boli šikovný a nebolo by od nej férové, keby vám vypínala ten mikrofón, pretože ste v podstate použili presne tú istú fintu. A teraz by som zareagoval na, priamo na to, čo ste hovorili. Ja chápem aj pani Laššákovú, môžete jej to kľudne tiež odkázať, aj niektorých poslancov SMER-u, pretože určite sú aj medzi nimi slušní ľudia, aj ju pokladám za slušného človeka, že sa musia strašne sprosto cítiť, keď vlastne teraz sa vyťahujú takéto špinavosti na povrch, keď sa vyťahuje takáto zmluva a keď sa vlastne ukazuje, že strana SMER bola založená podvodom, 30 miliónov, 40 miliónov, také štátne funkcie, také predané funkcie, také dozorné rady, miesto štátneho tajomníka, no premiéra Nečasa naháňajú za to, že ponúkol nejaké dozorné rady trom ľuďom za to, že sa vzdajú poslaneckého mandátu. No to potom by tu tie poslanecké lavice SMER-u boli poloprázdne, keby my sme išli podľa toho. Takže nečudujem sa im, že sa takto zle cítia. Budú si to musieť, žiaľ, vytrpieť a vám, pán Hlina, len odporúčam, aby ste to robili ďalej, pretože dnes ste to urobili šikovne, a podľa mňa sú to tak vážne veci, že o nich jednoducho treba rozprávať. Ja som rád, že som medzi čestnými ľuďmi, a SMER-áci si vybrali tú svoju spoločnosť sami. Tak nech trpia. Ďakujem pekne.
Zmajkovičová, Renáta, poslankyňa NR SR (2011-09-13):
Ďakujem za slovo. Pán minister, keďže časť vášho vystúpenia bola taká vtipná, takže aj ja tak vtipne. Čo si myslíte o predsedníčke vlády, ktorá počas Dňa otvorených dverí na Úrade vlády vyjadrí veľkú radosť, že o jej podpiskarty je väčší záujem ako o podpiskarty Šeherezády? (Zasmiatie sa v sále.) Porovnávať si svoju popularitu s herečkou v telenovele, tak to ďakujem pekne, pán minister. Zrejme naša pani predsedníčka vlády si neuvedomila, že má riadiť tento štát a nie účinkovať v telenovele.
Paška, Pavol, predseda NR SR (2013-12-18):
Dobre, berieme na vedomie. To bola tlač 795. Dobre. Takže poprosím teraz, ešte pán poslanec Škripek.
Laurenčík, Milan, podpredseda NR SR (2020-07-15):
Prezentujme sa a hlasujme. (Hlasovanie.) Prítomní 130, za 81, proti 31, zdržalo sa 15, nehlasovali 3. Konštatujem, že tento návrh sme schválili. Ďalšie návrhy, pani spravodajkyňa.
Pellegrini, Peter, predseda NR SR (2015-12-11):
Pán poslanec Matovič.
Glváč, Martin, podpredseda NR SR (2018-06-14):
Ďakujem. Ďalšia otázka je od pána poslanca Juraja Kolesára adresovaná ministerke kultúry, pani ministerke Laššákovej a otázka znie: „Pani ministerka, podľa mojich informácií ešte stále existujú tzv. trezorové filmy. Ak áno, aký je ich počet a či plánuje ich odvysielanie RTVS?“ Nech sa páči.
P. Hrušovský, predseda NR SR: (2004-10-26):
(Hlasovanie.) 138 prítomných, 103 za, 10 proti, 23 sa zdržalo, 2 nehlasovali. Národná rada Slovenskej republiky vládny návrh zákona schválila. Teraz poprosím pána poslanca Horáka, aby z poverenia výboru pre financie, rozpočet a menu ako spoločný spravodajca uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení  niektorých zákonov v znení neskorších predpisov a ktorým sa dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov (tlač 772). Pán spoločný spravodajca, máte slovo. V. Horák, poslanec: Áno, ďakujem, pán predseda. V rozprave sa nikto neprihlásil, preto budeme hlasovať len o bodoch spoločnej správy a prosím, aby sme teraz hlasovali spoločne o bodoch 1 až 3, 5 až 7, 9 až 12 s odporúčaním gestorského výboru schváliť ich.
Pellegrini, Peter, predseda NR SR (2015-04-24):
S reakciou na faktické poznámky pán poslanec Matovič.
Klus, Martin, podpredseda NR SR (2019-11-26):
Ďakujem pekne, pán minister. V tejto chvíli dávam slovo spoločnému spravodajcovi z výboru pre obranu a bezpečnosť pánovi poslancovi Bučekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Grendel, Gábor, podpredseda NR SR (2020-07-15):
Pán poslanec, poprosím vás, nebuďte osobný (reakcie z pléna), predneste svoj prejav. (Reakcie z pléna.) Kolegovia, poprosím vás, aby ste sa neprekrikovali. (Reakcia z pléna.)
Gaborčáková, Soňa, poslankyňa NR SR (2017-09-11):
Ja iba krátko. Tak ako sme sa vedeli dohodnúť na starodôchodcoch, naozaj mali by sme pomôcť tým, ktorí sa celý život starajú o dieťa, ktoré trpí. A trpí tým celá rodina. Takže naozaj dajme hlavy dohromady a pomôžme tým, ktorí to najviac potrebujú, nielen pred voľbami, ale aj keď voľby sa neblížia. Ďakujem.
Laurenčík, Milan, podpredseda NR SR (2021-05-10):
Na vaše vystúpenie evidujem sedem faktických poznámok. Uzatváram možnosť prihlásiť sa. Ako prvý pán poslanec Miroslav Suja.
Bugár, Béla, podpredseda NR SR (2011-10-18):
Ďakujem. Otváram rozpravu a pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu za skončenú a zároveň prerušujem rokovanie o tomto bode programu. Teraz prosím spoločného spravodajcu z gestorského výboru pre pôdohospodárstvo a životné prostredie, pána poslanca Petra Muránskeho, aby podal správu o zákone zo 14. septembra 2011, ktorým sa mení a dopĺňa zákon č. 194/1998 Z. z. o šľachtení a plemenení hospodárskych zvierat, ktorý nám vrátil pán prezident na opätovné prerokovanie. Nech sa páči. (Rokovanie o zákone zo 14. septembra 2011, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 529.)
J. Halecký, poslanec: (2007-09-12):
Čo sa týka plurality alebo neplurality poisťovní, ja som za pluralitu, takže to nebudem zatajovať, ale vŕta mi v hlave jedna otázka, prečo napríklad vo Švajčiarsku, ktorá je známa vyspelá krajina, krajina, ktorá dbá na hospodársku súťaž a krajina, ktorej záleží na zisku, má tam poistenie len cez súkromné poisťovne a čo je dôležité, tieto poisťovne nemôžu tvoriť zisk. Prečo to tak je? Stálo by zato, aby sme si na túto otázku zodpovedali. Jedno je pravda tiež, že vo Švajčiarsku musia prispievať na zdravotné poistenie aj kantóny, čiže sa musia zhruba dokonca do výšky 50 % podieľať na financovaní činnosti v zdravotníctve. Takže táto otázka nie je jednoznačne zodpovedateľná ani zodpovedaná, takže mali by sme skutočne rozanalyzovať pozitíva, negatíva a hlavne učiť sa zo skúseností iných krajín, ako to tam funguje. Ďakujem.
B. Bugár, podpredseda NR SR: (2005-03-16):
Pokračujeme druhým čítaním o vládnom návrhu zákona o zrušení Fondu na podporu zahraničného obchodu (tlač 968). Prosím znovu pána podpredsedu vlády a ministra hospodárstva Slovenskej republiky Pavla Ruska, aby vládny návrh zákona odôvodnil. Nech sa páči. P. Rusko, podpredseda vlády SR a minister hospodárstva SR: Ďakujem pekne. Vážený pán predseda, vážené pani poslankyne, vážení páni poslanci, cieľom predloženého vládneho návrhu zákona je odstránenie dvojkoľajnosti v rozvoji podpory poskytovania podpory vývozcov tovarov a služieb v zahraničnom obchode tým, že sa zruší Fond na podporu zahraničného obchodu zriadený zákonom, ktorý, mimochodom, nikdy poriadne nefungoval, a jeho sústredné prostriedky, majetok, práca a povinnosti zamestnancov sa prevedú na Slovenskú agentúru pre rozvoj investícií a obchodu. Slovenská agentúra pre rozvoj investícií a obchodu je štátna príspevková organizácia, ktorá v rámci svojich zákonných povinností a činností organizuje a zabezpečuje aktivity na podporu exportu slovenských výrobcov a výrobkov, zvýšenie konkurencieschopnosti týchto výrobkov a vzájomne výhodnú hospodársku spoluprácu medzi nimi a zahraničnými subjektami. Usporiadaním právnych vzťahov po sústredení aktivít, prostriedkov a majetku do agentúry Sarius sa očakáva pozitívny dopad na rozvoj investícií a obchodu ako aj podporu vývozu a následného rozvoja výroby schopnej exportu. Fond na podporu zahraničného obchodu bol zriadený zákonom a preto je potrebné ho zákonom aj zrušiť. Dňom vstupu do Európskej únie prevzala Slovenská republika pravidlá spoločnej obchodnej politiky, čím stratila právomoc v oblasti rozhodovania o uplatňovaní nástrojov na ochranu obchodu, preto sa navrhuje aj zrušenie zákona č. 214/97 o ochranných opatreniach pri dovoze a zákona č. 226/97 o subvenciách a vyrovnávacích opatreniach. V spoločnej správe gestorského výboru pre hospodárstvo, privatizáciu a podnikanie sú v tomto návrhu zákona dva pozmeňujúce návrhy, ktoré tento výbor odporúča schváliť. Za navrhovateľa zákona s týmto odporúčaním súhlasím. Ďakujem pekne.
Baránik, Alojz, poslanec NR SR (2021-05-13):
Ďakujem pekne. Pán predseda, samozrejme, ako tu bolo povedané s veľa vecami alebo takmer všetkým, čo tu bolo povedané, sa dá len súhlasiť. Avšak problém je ten, že tento návrh tie problémy nerieši. Naša milá kolegyňa pani Hajšelová potvrdí, že na tej komisii, ktorá sa zaoberala problémom väzby, ja som bol ten, ktorý navrhoval to, že ak niekto má byť v kolúznej väzbe, vytvorme mu prostredie ako nevinnému také, aké je najlepšie možné. Dokonca na úrovni hotela, napríklad za predpokladu, že niekto uhradí náklady, pretože je nevinný dosiaľ, avšak musí byť v kolúznej väzbe, aby sa splnil účel trestného konania. Čiže tento zákon tie problémy, o ktorých si tak dôrazne a správne hovoril, nerieši. Kto má právo riešiť tieto problémy a tie excesy, o ktorých tu hovoril, si nielen ty, ale aj mnohí iní, je prokuratúra. Pretože prokuratúra dohliada na výkon väzby alebo ale aj trestu na slobode. A musím konštatovať, že táto Národná rada si zvolila svojho generálneho prokurátora a je to váš generálny prokurátor a on to má na zodpovednosť. Dokonca ty, ako tomu rozumiem, pán predseda, ho navštevuješ a nič sa nedeje s tými excesmi, o ktorých si hovoril. Mňa šokuje, keď počujem, že niekoho budia v noci... (Prerušenie vystúpenia časomerom.)
Štefanov, Igor, poslanec NR SR (2010-10-20):
Ďakujem, pán predsedajúci, za slovo. Ja by som tiež rád pár slovami reagoval na pána poslanca Dostála. Vy ste hovorili, pán poslanec, že kde je napísané, že kultúrne podujatie musí byť v slovenskom jazyku. Vy ste kľudne v tejto demagógii mohli ísť aj ďalej, veď kde je napísané, že tu musí existovať Slovenská republika alebo slovenský národ. Naši predkovia, ktorí v ťažkých podmienkach bojovali za to, aby sme mali raz Slovenskú republiku, aby bol slovenský národ štátotvorný, aby sme mali slovenský jazyk, sa musia dnes obracať v hrobe. A zrejme dobre vedeli, čo hovorili, keď hovorievali, že Poturčenec horší Turka. Ďakujem za slovo.
V. Veteška, podpredseda NR SR: (2004-09-22):
Nech sa páči, pani poslankyňa Antošová.
Zmajkovičová, Renáta, podpredsedníčka NR SR (2013-12-03):
Pán poslanec Senko.
Hort, Milan, podpredseda NR SR (2011-07-11):
Ďalej do rozpravy je prihlásený pán poslanec Miroslav Číž. (Ruch v sále.) Poprosím pána Kaliňáka, aby rešpektoval vystúpenie svojho kolegu v rozprave. Nech sa páči.
V. Sopko, poslanec: (2002-07-10):
Výbor Národnej rady Slovenskej republiky pre verejnú správu ako gestorský výbor pri prerokovaní návrhu poslancov pána Dušana Kovačiča a Ferdinanda Petráka na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov, podáva Národnej rade Slovenskej republiky túto spoločnú správu výborov Národnej rady o prerokovaní uvedeného návrhu zákona. Národná rada Slovenskej republiky uznesením č. 2191 z 23. mája 2002 pridelila návrh poslancov Národnej rady Slovenskej republiky na vydanie novely zákona o meste Košice na prerokovanie týmto výborom Národnej rady: Ústavnoprávnemu výboru Národnej rady, Výboru Národnej rady pre financie, rozpočet a menu, Výboru Národnej rady pre hospodárstvo, privatizáciu a podnikanie, Výboru Národnej rady pre verejnú správu, Výboru Národnej rady pre životné prostredie a ochranu prírody a Výboru Národnej rady pre ľudské práva a národnosti. Uvedené výbory prerokovali predmetný návrh zákona v lehote určenej uznesením Národnej rady. Gestorský výbor nedostal do 18. júna 2002 žiadne stanoviská poslancov, ktorí nie sú členmi výborov, ktorým bol návrh zákona pridelený. Návrh poslancov Národnej rady Dušana Kovačiča a Ferdinanda Petráka na vydanie novely zákona o meste Košice odporúčali Národnej rade Slovenskej republiky schváliť s pozmeňujúcimi a doplňujúcimi návrhmi tieto výbory Národnej rady: Ústavnoprávny výbor Národnej rady uznesením č. 1048 zo 14. júna 2002, Výbor Národnej rady pre hospodárstvo, privatizáciu a podnikanie uznesením č. 825 z 12. júna 2002, Výbor Národnej rady pre verejnú správu uznesením č. 477 z 18. júna 2002 a Výbor Národnej rady pre ľudské práva a národnosti svojím uznesením č. 379 z 11. júna 2002. Výbor Národnej rady pre financie, rozpočet a menu vyslovil s návrhom nesúhlas. Výbor Národnej rady Slovenskej republiky pre životné prostredie a ochranu prírody odporúča Národnej rade vrátiť návrh navrhovateľom na dopracovanie. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy, ktoré sú uvedené pod bodmi 1 až 13. O pozmeňujúcich a doplňujúcich návrhoch výbor odporúča hlasovať takto: en bloc prijať body 1, 2, 5, 6, 9, 10, 11 a 13 a en bloc neprijať body 3, 4, 7, 8 a 12. Gestorský výbor na základe stanovísk výborov vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslancov pána Kovačiča a pána Ferdinanda Petráka na vydanie novely zákona o meste Košice v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Súčasne gestorský výbor ma poveril predložiť návrhy podľa § 81 ods. 2, § 83 ods. 4 a § 84 ods. 2 zákona o rokovacom poriadku Národnej rady Slovenskej republiky v znení neskorších predpisov. Predmetná spoločná správa výborov Národnej rady Slovenskej republiky bola schválená uznesením výboru pre verejnú správu č. 482 z 18. júna 2002. Prosím, pán predsedajúci, aby ste k tomuto bodu rokovania otvorili rozpravu.